רני יגר

רני יגר (נולד ב-22 במרץ 1971, תל אביב יפו, ישראל) הוא חוקר תרבות עברית, מייסד בית תפילה ישראלי, עמית מחקר במכון שלום הרטמן ומנהל את מיזם התנ"ך "ראשית" שבו, רב ופובליציסט. רני יגר נולד בתל אביב. אביו ד"ר זאב יגר הוא פיזיקאי יליד הארץ, ואימו הרצלינה לבית כָּלֶב נולדה בסופיה שבממלכת בולגריה, הייתה מורה לספרות וסגנית מנהלת תיכון עירוני ה' (תל אביב). בוגר בית החינוך ע"ש א"ד גורדון ותיכון עירוני ה' בתל אביב. את שירותו הצבאי עשה בחיל הרפואה. סיים תואר ראשון בהיסטוריה ומחשבת ישראל בבאוניברסיטה העברית (1998). רכש דוקטורט מהחוג לפרשנות ותרבות באוניברסיטת בר-אילן (2018). את עבודת הדוקטור "אברהם המאמין העברי- חולין ודתיות ביצירתו של אברהם שלונסקי" כתב בהנחיית פרופסור אבי שגיא. מ-2001 עובד ועמית מחקר במכון שלום הרטמן בירושלים. במכון, ניהל את "חדרים"- בית המדרש המתקדם יחד עם ד"ר שרגא בר-און, הקים את תוכנית "בארי" להוראת יהדות בבתי ספר תיכוניים ברוח מסקנות דו"ח ועדת שנהר (2006) עם חנה גילת, ואת בית הספר להכשרת מורים של תוכנית בארי (2010). ב-2022 מנהל את "ראשית" מיזם התנ"ך במכון הרטמן בשותפות מנהלת התוכן ד"ר רוני מגידוב. המיזם מכוון לטפח מורים להוראת מקרא ברוח יהודית-ישראלית-דמוקרטית ולהעלאת ערכו של התנ"ך בעיני תלמידי בתי הספר הממלכתיים. שימש כמייסד וכמנהל הראשון של תוכנית "גוונים" של הפדרציה היהודית של סן פרנסיסקו (1999), כאיש סגל ומוביל בית-המדרש במכללת עלמא בית לתרבות עברית יחד עם בארי צימרמן ואפרת טננבאום. לימד בתוכנית "אופקים" של אוניברסיטת תל אביב וכיהן כאיש צוות ב"פידיאה", המכון האירופי ללימודי-יהדות בסטוקהולם, שוודיה, שם שהה כמרצה אורח (2009-2010). ב-2004 נמנה עם מקימי בית תפילה ישראלי בתל אביב יחד עם הרב אסטבן גוטפריד. משמש בו מאז היסוד כמוביל-שותף, ולאחר שסיים לימודיו במחזור הראשון של "בית המדרש לרבנות ישראלית" של אורנים - המכללה האקדמית לחינוך ומכון שלום הרטמן (2017) משמש גם כרב בקהילה. יגר פעיל בתחום הנצחת השואה וחסידי אומות העולם. עורך משנה ביחד עם פרופסור מיכל גוברין של "ההתכנסות" -דרך חדשה להנחלת זיכרון השואה. יגר כתב תפילת יזכור ייעודית לחסידי אומות העולם המשמשת בטקסי בארץ ובעולם. ”יִזְכֹּר עַם יִשְׂרָאֵל אֶת חֲסִידֵי אֻמּוֹת הָעוֹלָם, אֲשֶׁר שָׂמוּ נַפְשָׁם בְּכַפָם לְמַעַן אַחֶינוּ וְאַחְיוֹתֵינוּ הַנִּרְדָּפִים וְהמעוּנִים בִּשְׁנוֹת הַשּׁוֹאָה ת"ש-תש"ה וְהָיוּ כְּכוֹכָבִים מְאִירִים בְּאֲפֵילָת הָרֶשַׁע הָרוֹבֶצֶת. אֶת שֶׁהִשְׁמִיעוּ קוֹל בְּעֵת דְּמָמָה, אֶת שֶׁהִצִּיעוּ מִקְלָט וּתְעוּדַת חַיִּים בְּעֵין סְעָרַת הָרֶצַח, אֶת שֶׁסָּמְכוּ נוֹפְלִים וְהוֹשִׁיטוּ יָד, מָזוֹן וּלְבוּשׁ, אֶת שֶׁעָנוּ לַאֲנָשִׁים, נָשִׁים וְטַף בְּעֵת שַוְּעָם.” יגר נמנה עם מייסדי וחבר ועדת התוכן של עמותת בית מורשת יהדות בולגריה ביפו. בנוסף, היה שותף ליצירת סידור ערב שבת של בית תפילה ישראלי, "עת ספוד ועת רקוד" – סדר הבדלה בין יום הזיכרון לחללי מערכות ישראל ליום העצמאות. מתגורר בירושלים, נשוי לענבל ואב לארבעה ילדים. אברהם המאמין העברי, חולין ודתיות ביצירתו של אברהם שלונסקי, הוצאת כרמל, ירושלים, 2021 מסת"ב 9789657791042 מעגלי שייכות, זהות יהודית בעולם משתנה: יחידת לימוד במחשבת ישראל לתלמידי החטיבה העליונה בבית הספר הממלכתי התכנסות ליום השואה, באתר מכון שלום הרטמן הלכה ואגדה לביאליק, מקריאה לקריאה, באתר shi-webfiles.s3.amazonaws ליצור מרחב בזמן; בתוך: מיכל גוברין; דנה פריבך־חפץ; אתי בן־זקן (עורכות), "אבל הייתה שם אהבה – עיצוב זיכרון השואה", הוצאת כרמל, 2021. לחיות עם יצר הרע; בתוך: אסא קידר (עורך), "שיחות עם יצר הרע עורך", הוצאת ידיעות ספרים, 2007. קטלוג שבת – המוזיאון היהודי העכשווי בסן פרנסיסקו. מדינה יהודית דמוקרטית – עורך משנה עם רון מרגולין, הוצאת האיגוד העולמי למדעי היהדות. רני יגר על אלטנוילד של הרצל, הרצאה במכון האירופי ללימודי יהדות בסטוקהולם, באתר akadem.org (באנגלית) נועם פיאנקו, רני יגר, אסף גמזו, What do we talk about when talk about Jewish Identity: Explorations into Jewish Collectivity and Pluralistic Education, באתר אוניברסיטת תל אביב (באנגלית) מדיה וקבצים בנושא רני יגר בוויקישיתוף אריאל הורוביץ, ‏הרמב"ם ולנין מסתכלים אחד על השני משני צידי הספרייה, בעיתון מקור ראשון, 15 באוגוסט 2021 רשימת הפרסומים של רני יגר, בקטלוג הספרייה הלאומית רני יגר, תפילה תל אביבית, באתר ynet, 19 ביוני 2009 Jaeger at limmud festival 2021, באתר emamo.com (באנגלית) Rani Jaeger on the Sabbath, באתר thecjm.org (באנגלית) רני יגר, באתר The Bronfman Fellowship(אנ') (באנגלית) Rani Jaeger on The Sabbath, באתר thecjm.org/learn_resources (באנגלית) רני יגר, באתר embassies.gov.il (באנגלית) רני יגר - שיעורי תורה מישראל, באתר bj.org (באנגלית) אשירה-תהילה-הכשרת-שליחי-ציבור רני יגר, באתר "רשות הרבים", התכנית להכשרת שליחי ציבור רני יגר מספר קבלות השבת של בית תפילה ישראלי, בדף הפייסבוק של בית תפילה ישראלי רני יגר, שרגא בר און, מי בכלל צריך רבנים בישראל?, באתר habama.co.il פרוטאס תשפ"ב - חגיגת ט"ו בשבט מסורתית, בעמוד היו טיוב של עמותת "בית מורשת יהדות בולגריה ביפו" רני יגר, ״הגדת השואה״ כאמצעי להפנמת זיכרון השואה בקרב יהודי בולגריה, 23 במאי 2023, יד ושם, , באתר "בית מורשת יהדות בולגריה ביפו" (באנגלית) רני יגר, דף שער בספרייה הלאומית תוכנית גוונים, באתר הפדרציה היהודית של סן פרנסיסקו. תוכנית אפקים, באתר אוניברסיטת תל אביב. אתר המכון ללימודי יהדות בסטוקהולם, באתר paideia-eu.org (באנגלית). רני יגר ביוגרפיה, באתר מכון שלום הרטמן. לראשונה תפילת יזכור לחסידי אומות העולם, באתר כיפה. החוב שלי: מדוע כתבתי את תפילת "יזכור" לחסידי אומות העולם, באתר מכון שלום הרטמן.